23.2.2023
SK
Úradný vestník Európskej únie
L 58/1447 KOMISIA PILOTNÉ PROJEKTY
KAPITOLA PP 05 — REGIONÁLNY ROZVOJ A SÚDRŽNOSŤ (pokračovanie) PP 05 22
(pokračovanie)
PP 05 22 01
(pokračovanie) — kľúčové činnosti v oblasti kapitalizácie, ako je vypracovanie katalógu najlepších postupov v oblasti inovácií identifikovaných na seminároch a študijných návštevách, vypracovanie plánu transatlantickej spolupráce na podporu trvalo udržateľného rozvoja atlantických pobrežných území a ďalšie opatrenia, ktoré pomáhajú prenášať najlepšie postupy mimo konzorcia a umožňujú vzájomné obohacovanie a kapitalizáciu súčasných projektov.
Takéto strategické opatrenia pre oblasť Atlantického oceánu sa môžu rozvíjať len vtedy, keď sa do nich zapoja kľúčoví aktéri z tejto oblasti ako sieť regionálnych orgánov a kľúčových technických partnerov.
Regionálne orgány majú silné väzby s klastrami a MSP pôsobiacimi na ich území.
Vytvorili aj prepojenia na transatlantickej úrovni, ktoré bude možné rýchlo zmobilizovať a zabezpečiť tak pre pilotný projekt sieť zainteresovaných strán z druhej strany Atlantiku.
PP 05 23
2023
PP 05 23 01
Pilotný projekt – Inovatívna a komplexná koncepcia rozvoja mestskej biodiverzity pre miestne samosprávy v Európe – Obnova mestského vodného ekosystému mesta Lodž
Číselné údaje (Diferencované finančné prostriedky) Rozpočtové prostriedky 2023 Záväzky
3 500 000
Platby
Rozpočtové prostriedky 2022 Záväzky
Platby
Plnenie 2021 Záväzky
Platby
875 000
Poznámky
Mestom Lodž (Poľsko) preteká približne 20 riek a potokov, avšak väčšinou sú skryté v podzemných kanáloch.
Mestské orgány už niekoľko rokov podnikajú kroky na ich obnovenie a zároveň chcú tieto rieky opäť presmerovať na zem.
Jeden z týchto ambicióznych projektov sa týka rieky Lamus, ktorá preteká historickými parkmi z 19. storočia, ktoré vznikli ako záhrady okolo palácov vlastníkov lodžských tovární, zakladateľov tzv. lodžskej „zasľúbenej zeme“.
Pilotný projekt bude pozostávať z obnovy rieky Lamus, preloženia jej toku z kanalizácie a umiestnenia do mestského priestoru, ako aj použitia dažďovej vody a roztopeného snehu z budov a striech, ktoré sa v jej okolí nachádzajú, na zásobovanie rieky Lamus.
Okrem toho sa plánuje zavlažovať zeleň v parkoch a nasmerovať dažďovú vodu do údolia rieky Jasień, aby sa ňou zaplnila retenčná nádrž.
Pilotný projekt bude okrem toho zahŕňať úpravu dažďovej vody (napr. systémom sekvenčnej sedimentácie a biofiltrácie) a monitorovanie vlhkosti pôdy a hladiny podzemnej vody (špecializovanými snímačmi vlhkosti pôdy).
V rámci pilotného projektu sa budú používať prototypy stĺpikov PARO, ktoré sú inovačným riešením pre mikrozadržiavanie vody.